|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | |  |  | | | | | | | | | |
|  |  |  |  |  |  | |  |  |  |  |  |  |  |  |  |  |  |  |
| **[ΟΛΥΜΠΙΑΚΟ ΠΑΝΤΕΧΝΟΝ](http://olympiakopantechnon.gr/)**  ***[το γνωρίζουμε και το διαδίδουμε!](http://olympiakopantechnon.gr/)*** | | | | | | | | | ΕΛΛΑΔΑ, Βόλος,  Παρασκευή, 21 Οκτωβρίου 2016 / 4:55 μμ | | | | | | | | | |
|  | | | | | | | | | **ΕΠΙΣΤΟΛΗ** | | | | | | | | | |
| ΠΡΟΣΩΡΙΝΟΣ ΠΡΟΕΔΡΟΣ ΟΠ,  [**ΑΝΤΩΝΙΟΣ Μαρτίνης**](http://olympiakopantechnon.gr/temporary_chairman/).  **Κ. Καρτάλη 184**, **382 21 ΒΟΛΟΣ**.  Τηλέφ: **+30 2421055037**, κιν: **+30 6976887021**.  Email: [ppop@olympiakopantechnon.gr](mailto:ppop@olympiakopantechnon.gr)  Ιστότοπος: [olympiakopantechnon.gr](http://olympiakopantechnon.gr/)  Αριθμός πρωτοκόλλου:  **ΟΠ / ΠΠαα-18 / 2016.10.21 / 1** | | | | | | | | |
|  | | | | | | | | | |
| ΠΡΟΣ  Εφόδια Καριέρας Ι.Κ.Ε.  Κέντρο Διά Βίου Μάθησης  κα **Κατερίνα Καμπέρη**. | | | | | | | | | |
|  | | | | | | | | | | | | | | | | | | | |
| **ΘΕΜΑ:** | | | | | | **Σχέδιο αντιμετώπισης έκτακτης πολιτισμικής κρίσης « Δίας ».** | | | | | | | | | | | | | |
|  | | | | | | | | | | | | | | | | | | | |
| ΣΧΕΤΙΚΑ: | | | | | | <https://eacea.ec.europa.eu/sites/eacea-site/files/5._eacea_45_2016-culture-ce-2017_el.pdf> | | | | | | | | | | | | | |

Αγαπητή μου **Κατερίνα**,

μόλις πριν λίγο είχα μια εξαιρετική έμπνευση συνεργασίας μας στα πλαίσια του Ευρωπαϊκού προγράμματος Δημιουργική Ευρώπη και άνοιξα την σχετική προκήρυξη, για να δω αν μπορεί να ενταχθεί στα πλαίσια αυτού του προγράμματος. Δεν μπορώ να σου περιγράψω την έκπληξή μου, όταν διαπίστωσα πως ήταν ακριβώς στο πνεύμα της προκήρυξης και μάλιστα, κάλυπτε όλο το εύρος των στόχων του προγράμματος.

Λαμβάνοντας δε υπόψη και το εκπαιδευτικό σας σεμινάριο [**Σύνταξη Επενδυτικού Σχεδίου**](https://www.facebook.com/events/1288719681172872/?acontext=%7B%22ref%22%3A%2222%22%2C%22feed_story_type%22%3A%2222%22%2C%22action_history%22%3A%22null%22%7D), το πρώτο που σκέφτηκα ήταν το: «ιδού η Ρόδος, ιδού και το πήδημα»! …Δηλαδή να η ευκαιρία να δούμε την πραγματική αποδοτικότητα του σεμιναρίου, αλλά κι αν αυτήν μπορεί να χρησιμεύσει στην αντιμετώπιση φαινομένων έκτακτης πολιτισμικής κρίσης. Συνεπώς υπάρχουν όλες εκείνες οι καταπληκτικές συγκυρίες, που το Δίας στοχεύει ν’ αντιμετωπίσει! Εκρηκτική ανεργία, χαοτικές ταξικές ανισότητες, περιθωριοποιημένες κοινωνικές ομάδες, παιδιά, μετανάστες κλπ, αλλά και το ασφυκτικό περιθώριο της ημερομηνίας κατάθεσης της προτάσεως στις 23 Νοεμβρίου 2016, που διαμορφώνει με τον καλύτερο δυνατό τρόπο, την έννοια του εκτάκτου χαρακτήρα του Δίας.

Σε πολύ γενικές γραμμές, το Δίας προτείνω να είναι ένα πρότυπο σχέδιο, όπως κατ’ αναλογία φυσικά, τα υφιστάμενα σχέδια αντιμετώπισης εκτάκτων αναγκών, στα οποία θα μπορούσε να λειτουργήσει επικουρικά. Στα πλαίσια του Δίας, προτείνω να οργανώσουμε καταρχήν ένα εθελοντικό δίκτυο πολιτισμικών και εκπαιδευτικών μονάδων, τα οποία θα μπορούν να παρέχουν τις υπηρεσίες τους όπου προκύπτουν ανάλογες ανάγκες.


Αυτοί οι εθελοντές, όσον αφορά τις επιχειρήσεις της πολιτισμικής βιομηχανίας, θα μπορούσαν να παρέχουν ελεύθερη πρόσβαση και συμμετοχή στους απόρους κλπ κατά την άσκηση των καλλιτεχνικών τους δραστηριοτήτων, είτε σε συγκεκριμένο αριθμό ατόμων ημερησίως, είτε με την καθιέρωση της πολιτιστικής ημέρας, κατά την οποία η πρόσβαση των στοχευμένων ομάδων θα είναι ελεύθερη. Και γι’ αυτήν την προσφορά τους, θα μπορούσαμε να υποβάλλουμε μια ανάλογη πρόταση στο υπουργείο Πολιτισμού, για κάποιου είδους αντισταθμιστικής φοροαπαλλαγής τους πχ. Όσον αφορά δε τις εκπαιδευτικές επιχειρήσεις, θα μπορούσαν να αναλάβουν την δωρεάν εκπαίδευση όσων μελών από τις στοχευμένες ομάδες έχουν την δυνατότητα, με στόχο όχι μόνο την σταδιακή ενταξιακή τους διαδικασία στο δυσάρεστο γι’ αυτούς και πολλές φορές ακόμα κι εχθρικό νέο πολιτισμικό περιβάλλον που διαμορφώνεται γύρω τους, αλλά αυτήν η ενταξιακή διαδικασία, να γίνεται με τον αμοιβαίο σεβασμό της πολιτισμικής ιδιαιτερότητας όλων.

Με βάση αυτήν την πιλοτική γραμμή, θα σου αναφέρω μονάχα ένα ενδεικτικό παράδειγμα που εμπίπτει και στον χώρο των δραστηριοτήτων σου, για το πώς θα μπορούσε να λειτουργήσει το Δίας. Ας πάρουμε υπόψη μας το σοβαρό μεταναστευτικό πρόβλημα των ημερών μας. Ανάμεσα σ’ αυτούς τους μετανάστες, υπάρχουν πάρα πολλοί που στην πατρίδα τους ήταν επιστήμονες, επαγγελματίες, εκπαιδευτικοί κλπ. Αυτοί λοιπόν οι άνθρωποι, εκεί που μετείχαν ενεργά και δραστήρια στο κοινωνικοοικονομικό πλαίσιο των πατρίδων τους, ξαφνικά βρέθηκαν σε βάρκες και να σκυλοπνίγονται στο Αιγαίο, ή να γίνονται οι σύγχρονοι σκλάβοι του διεθνούς δουλεμπορίου. Αυτοί λοιπόν οι πολύτιμοι άνθρωποι, χάνονται μόνο και μόνο επειδή στερούνται πλέον τα μέσα και τα εργαλεία των δραστηριοτήτων τους, είναι όμως και οι μοναδικοί που μπορούν να μιλήσουν στην ίδια πολιτισμική γλώσσα των συμπατριωτών τους κι ως εκ τούτου, αυτοί που μπορούν να συμβάλλουν τα μέγιστα στην ενταξιακή διαδικασία των μεταναστών στις νέες τους πατρίδες.

Επομένως εδώ το Δίας, θα μπορούσε να παρέχει αυτά τα μέσα και τα εργαλεία που χρειάζονται για την εθελοντική άσκηση των δραστηριοτήτων τους στους συμπατριώτες τους, με την πρόβλεψη ή ακόμα και την υποχρέωση, παρακολούθησης και των ανάλογων δραστηριοτήτων των παρόχων αυτών των μέσων. Έτσι αφού οι περισσότεροι μετανάστες θα μαζεύονται γύρω τους, θα είναι πολύ πιο εύκολο να επηρεαστούν και να βοηθηθούν πιο γρήγορα κατά στην ενταξιακή τους διαδικασία και στο νέο τους κοινωνικό περιβάλλον, χωρίς φυσικά να χάσουν κάτι από την πολιτισμική τους ιδιαιτερότητα.

Τούτο μάλιστα, με την σχετική τεχνική οργάνωση, θα μπορούσε να υποστηρίζεται και με άλλους εθελοντές των άλλων χωρών, είτε με την διευκόλυνση της φυσικής τους παρουσίας στον χώρο που παρουσιάζεται η πολιτισμική κρίση, είτε ακόμη και διαδικτυακά, όπου αυτοί θα μπορούν να προσφέρουν τις υπηρεσίες τους.

Αυτά σε πολύ γενικές γραμμές, τα περισσότερα από κοντά. Σκέψου το προσεχτικά, αλλά ο χρόνος μας πιέζει ασφυκτικά και δεν μας παρέχει καμία, μα καμία άνεση! Καλό σου απόγευμα!

[](http://olympiakopantechnon.gr/op_english/)

|  |  |
| --- | --- |
| **ΑΚΟΛΟΥΘΗΣΤΕ ΜΑΣ**  <http://olympiakopantechnon.gr/>  <https://www.facebook.com/olympiakopantechnon/> | <https://plus.google.com/u/0/102138309701529715729>  <https://twitter.com/olympiakopante>  <http://antoniosmartinis.blogspot.gr/> |